**ELŐTERJESZTÉS**

Tiszavasvári Város Önkormányzata **Képviselő-testülete**

**2019. július 10-én** tartandó rendkívüli ülésére

Az előterjesztés tárgya: Tulajdonosi hozzájárulás a **Városi Kincstár és a TSE között a Sportcsarnok bérbeadására kötött bérleti szerződés módosításához**

Melléklet: -

A előterjesztés előadója: Szőke Zoltán polgármester

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/1869/2019.

**A rendkívüli testületi ülések anyagát a bizottságok nem tárgyalják.**

Az ülésre meghívni javasolt szervek, személyek:

|  |  |
| --- | --- |
| Huri-Szabó Szilvia Városi Kincstár igazgatója | [huri.szaboszilvia@varosikincstar.t-online.hu](mailto:huri.szaboszilvia@varosikincstar.t-online.hu), |
| Nácsa Balázs TSE elnöke | [nacsa.balazs@tiszater.hu](mailto:nacsa.balazs@tiszater.hu), |

Tiszavasvári, 2019. július 8.

**Krasznainé dr. Csikós Magdolna**

témafelelős

Tiszavasvári Város Polgármesterétől

4440 Tiszavasvári, Városháza tér 4. sz.

Tel.: 42/520-500, Fax.: 42/275–000 e–mail: tvonkph@tiszavasvari.hu

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**Tulajdonosi hozzájárulás a Városi Kincstár és a TSE között a Sportcsarnok bérbeadására kötött bérleti szerződés módosításához**

**Tisztelt Képviselő-testület!**

2019. január 29. napján a Képviselő-testület Pénzügyi és Ügyrendi Bizottsága jóváhagyta a Sportcsarnok bérbeadására vonatkozó szerződést a TSE részére a 2018/2019 bajnoki évre a 17/2019. (I. 29.) PÜB sz. határozattal.

Ennek viszont jelenleg technikai módosítása válik szükségessé az alábbiakban:

A szerződés 2. pontja az alábbi szövegrésszel egészülne ki:

***„Felek megállapodnak abban, hogy a TAO pályázat miatt maximum 376 órának megfelelő bérleti díj kerül kifizetésre, az ezen felüli használatot a Városi Kincstár térítésmentesen biztosítja.***

***Felek megállapodnak továbbá abban, hogy a bérleti díj fizetése az adott időszakra vonatkozó TAO pályázat sikerességétől és feltöltöttségétől függ.”***

A Városi Kincstár bérbe adja, a bérlő pedig bérbe veszi a Városi Kincstár vagyonkezelésében lévő, Tiszavasvári Város Önkormányzata tulajdonában levő 4440 Tiszavasvári, Petőfi utca 1. szám alatti Tiszavasvári Sportcsarnok épületét (játéktér, öltözők), a Tiszavasvári Sportegyesület részére az elmúlt évekhez hasonlóan.

**Az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet ide vonatkozó pontjai az alábbiak:**

*„9.§ 2) A képviselő-testület pénzügyi feladatokat ellátó bizottsága hatáskörébe tartozik:*

*d) előzetesen jóváhagyja - a vagyonkezelő vezetője által megkötendő - azon bérbeadásokat, amelyek esetén a bérlet időtartama hosszabb 12 hónapnál, vagy az egy évben esedékes bérleti díj nettó összege eléri, vagy meghaladja az 500.000 Ft-ot.*

*16. § (5) bekezdés g) pontja értelmében a vagyonkezelő a vagyonkezelési jog gyakorlása során azon bérbeadásokat, amelyek esetén a bérlet időtartama hosszabb 12 hónapnál, vagy az egy évben esedékes bérleti díj nettó összege eléri, vagy meghaladja az 500.000 Ft-ot, köteles előzetes jóváhagyásra a pénzügyi feladatokat ellátó bizottság elé terjeszteni.”*

**Fentiek alapján a** Pénzügyi és Ügyrendi Bizottság rendkívüli ülésen tárgyalja a szerződés módosítását a mai napon.

**Az ingyenesség tekintetében azonban a testület hozzájáruló nyilatkozata szükséges a bérleti szerződés módosításához, figyelembe véve a bérleményekre vonatkozó díjtételeket.**

**Javaslom a testületnek, hogy mint tulajdonosi jogkör gyakorló járuljon hozzá a Sportcsarnok használatára kötendő bérleti szerződés módosításához a határozat-tervezet 1. számú mellékletében szereplő tartalommal.**

Tiszavasvári, 2019. július 8.

**Szőke Zoltán**

**polgármester**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……./2019. (VII……..) Kt. sz.**

**határozata**

**Tulajdonosi hozzájárulás a Városi Kincstár és a TSE között a Sportcsarnok bérbeadására kötött bérleti szerződés módosításához**

Tiszavasvári Város Önkormányzata Képviselő-testülete a „**Tulajdonosi hozzájárulás a Városi Kincstár és a TSE között a Sportcsarnok bérbeadására kötött bérleti szerződés módosításához” megnevezésű előterjesztéssel kapcsolatban az** alábbi határozatot hozza:

1. Jóváhagyja a **Városi Kincstár** Tiszavasvári és a **Tiszavasvári Sportegyesület** között **a Tiszavasvári, Petőfi u. 1. sz. alatti Sportcsarnok épületének bérlete tárgyában 2018/2019. évre létrejött, bérleti szerződés egységes szerkezetű módosítását, a határozat 1. számú mellékletében** szereplő tartalommal.

2. Felkéri polgármestert, hogy a testület döntéséről tájékoztassa a Városi Kincstár Vezetőjét.

**Határidő:** azonnal **Felelős:** Szőke Zoltán polgármester

……./2019. (VII. ….) PÜB sz. határozat 1. sz. melléklete

**Bérleti szerződés**

amely létrejött egyrészről

Név: **VÁROSI KINCSTÁR, TISZAVASVÁRI**

Székhely: 4440 Tiszavasvári, Báthory u. 6.

Adószám: 15445964-2-15

Bankszámlaszám: 11744144-15445964

Számlavezető pénzintézet: OTP Bank Nyrt. Tiszavasvári Fiókja,

4440 Tiszavasvári, Kossuth u. 6.

Képviseli: Huri-Szabó Szilvia igazgató

mint bérbeadó (a továbbiakban: **Bérbeadó**), valamint

Név: **TISZAVASVÁRI SPORTEGYESÜLET**

Székhely: 4440 Tiszavasvári, Városháza tér 4.

Adószám: 18792526-2-15

Bankszámlaszám: 68700016-10143557

Számlavezető pénzintézet: Tiszavasvári Takarékszövetkezet, 4440 Tiszavasvári, Kossuth u. 1.

Képviseli: Nácsa Balázs, az Egyesület elnöke

mint bérlő (a továbbiakban: **Bérlő**) között

a Városi Kincstár üzemeltetésében lévő **Tiszavasvári Sportcsarnok** (4440 Tiszavasvári, Petőfi u. 1.) bérlete tárgyában az alulírott helyen és napon az alábbi feltételekkel:

1. Felek **2019. január 31.** napján **határozott időre** szóló **bérleti szerződést kötöttek a Tiszavasvári, Petőfi u. 1. sz. alatti Sportcsarnok épületének bérlete tárgyában 2018/2019. évre** edzés, mérkőzések megtartása miatt, utánpótlás nevelés céljából.

**2.) Felek megállapodnak abban, hogy a közöttük 2019. január 31. napján létrejött bérleti szerződés 2.) pontját az alábbiak szerint módosítják:**

„A felek a bérlemény bérleti díját **6.000** **Ft/óra** azaz Hatezer forint/óra összegben állapítják meg. A bérleti díj az ÁFA törvény 86. § (1) bekezdés „l” pontja alapján a tevékenység sajátos jellegére tekintettel, mentes az általános forgalmi adó alól. A ténylegesen igénybe vett óraszámot, a sportkoordinátor folyamatosan vezeti.

***Felek megállapodnak abban, hogy a TAO pályázat miatt maximum 376 órának megfelelő bérleti díj kerül kifizetésre, az ezen felüli használatot a Városi Kincstár térítésmentesen biztosítja.***

***Felek megállapodnak továbbá abban, hogy a bérleti díj fizetése az adott időszakra vonatkozó TAO pályázat sikerességétől és feltöltöttségétől függ.”***

3.) Felek rögzítik, hogy a bérleti szerződés jelen m**ódosítással nem érintett részei változatlan tartalommal** továbbra is **érvényben és hatályban maradnak.**

4.) Jelen bérleti szerződést módosító okiratot **Tiszavasvári Város Önkormányzata Képviselő-testülete a ………/2019. (VII………...) sz. határozattal jóváhagyta.**

.

5.) Jelen szerződés 2 oldalból áll, kettő darab eredeti példányban készült, amelyből egy példány a Bérbeadót, egy példány a Bérlőt illeti.

6.) Jelen szerződést a felek kölcsönös elolvasás és megértés, valamint egységes értelmezés után, mint akaratukkal és nyilatkozatukkal mindenben megegyezőt, jóváhagyólag aláírták.

Tiszavasvári, 2019. ……………………..

**Városi Kincstár, Tiszavasvári Tiszavasvári Sportegyesület**

**bérbeadó bérlő**

**Huri-Szabó Szilvia igazgató Nácsa Balázs elnök**