**ELŐTERJESZTÉS**

**Tiszavasvári Város Önkormányzata**

**Képviselő-testülete 2019. július 10-én**

**tartandó rendkívüli ülésére**

Az előterjesztés tárgya: **A tiszavasvári 6664 hrsz-ú közút elnevezése**

A napirend előterjesztője: Szőke Zoltán polgármester

Az előterjesztést készítette: Petruskáné dr. Legeza Tímea aljegyző

Előterjesztés iktatószáma: TPH/………/2019.

Az ülésre meghívni javasolt szervek, személyek:

|  |  |
| --- | --- |
|  |  |

Melléklet:

Egyéb megjegyzés: -

Tiszavasvári, 2019. július 9.

**Petruskáné dr. Legeza Tímea**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500, Fax.: 42/275–000 e–mail: tvonkph@tiszavasvari.hu

Témafelelős: Petruskáné dr. Legeza Tímea

**ELŐTERJESZTÉS**

**- a Képviselő-testülethez –**

**A tiszavasvári 6664 hrsz-ú közút elnevezéséről**

**Tisztelt Képviselő-testület!**

Az Eszta-Tools Kft. házszámozási kérelemmel fordult a polgármesteri hivatalhoz: a közelmúltban a vállalkozás a Nyárfa utcáról a **0358/1 hrsz-ú ingatlanra** **költözött, mely házszámmal nem rendelkezik.** A telephely a **tiszavasvári 6664 helyrajzi számú, közút megnevezésű ingatlanról** közelíthető meg. A **házszámozás** a jegyző hatáskörébe tartozó eljárás, azonban ez **csak akkor valósulhat meg**, ha az érintett ingatlannal közútkapcsolattal rendelkezik, és a **közút** – **el van nevezve.** A tiszavasvári 6664 hrsz-ú közút megnevezésű ingatlan jelenleg nincs elnevezve.

**Ennek megfelelően jelen előterjesztés célja a tiszavasvári 6664 hrsz-ú közút elnevezése.**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 42. § 8. pontja értelmében a Képviselő-testület hatásköréből nem ruházható át a közterület elnevezése. Az Mötv. 51. § (5) bekezdése értelmében a közterület elnevezésének rendjét az önkormányzat rendeletben állapítja meg.

Aközterületek elnevezésének, valamint az elnevezésük megváltoztatására irányuló kezdeményezésről és házszám-megállapítás szabályairól szóló 5/2014.(II.21.) rendelet (továbbiakban: Rendelet) 1.§ (1) bekezdése értelmében **minden közterületet el kell nevezni.**

**A 6664 hrsz-ú ingatlan az Adria utca és Vágóhíd utca kereszteződésétől kezdődik és halad a Vágóhíd utca folytatásában a Vágóhíd felé** (nem aszfaltozott út, inkább kitaposott út). Tekintettel arra, hogy **a tiszavasvári 6664 hrsz-ú közút a Vágóhíd utca elnevezésű 1668 hrsz-ú közút közvetlen folytatása, javaslom a tiszavasvári 6664 hrsz-ú közút elnevezésének a Vágóhíd utca elnevezést.**

A Rendelet 1. § (5) bekezdése értelmében **az elnevezett utca természetes folytatásaként nyíló új útszakasz külön elnevezési eljárás nélkül a már elnevezett utca nevét veszi fel.**

Fenti rendelkezésre tekintettel **a közterület elnevezésének Rendeletben meghatározott eljárási szabályait jelen esetben nem kell alkalmazni,** a Képviselő-testület az eljárás lefolytatása nélkül **dönthet az elnevezésről.**

A könnyebb beazonosíthatóság érdekében a térképmásolatot az előterjesztéshez csatolom, melyen vonalkázott megjelöléssel került bejelölésre az érintett ingatlan (közút).


Fentiek alapján kérem a Képviselő-testületet, hogy szíveskedjen az előterjesztést megtárgyalni és döntésüket meghozni.

Tiszavasvári, 2019. július 8.

**Szőke Zoltán**

**polgármester**

Előterjesztés 1. melléklete



**HATÁROZAT – TERVEZET**

**Tiszavasvári Város Önkormányzata**

**Képviselő-testülete**

**…/2019. (VII.10.) Kt. számú**

**határozata**

**A tiszavasvári 6664 hrsz-ú közút elnevezéséről**

Tiszavasvári Város Önkormányzata Képviselő-testülete „**A tiszavasvári 6664 hrsz-ú közút elnevezéséről”** szóló előterjesztéssel kapcsolatbanaz alábbi határozatot hozza:

1.) Úgy dönt, hogy a tiszavasvári 6664 hrsz-ú közterület (közút) elnevezése Vágóhíd utca.

2.) Felkéri a polgármestert, hogy gondoskodjon a döntésnek a Vasvári Hírmondóban, a polgármesteri hivatal hirdetőtábláján és a város honlapján történő közzétételéről.

**Határidő**: azonnal **Felelős**: Szőke Zoltán polgármester